**PIEGĀDES LĪGUMS Nr. 144 /2018**

2.iepirkuma daļa

Jūrmalā 2018.gada 21.septembrī

**Sabiedrība ar ierobežotu atbildību ”Jūrmalas slimnīca”,** reģistrācijas Nr.40003220000, (turpmāk tekstā **Pasūtītājs** ), tās valdes priekšsēdētāja Egona Liepiņa un valdes locekles Karinas Siņkevičas personā, kuri rīkojas saskaņā ar Statūtiem, no vienas puses,

 un **SIA “Elme Messer L”**, (turpmāk tekstā **Piegādātājs),** tās valdes locekļa Vadima Kjasiļa personā, kura rīkojas pamatojoties uz Statūtiem, no otras puses, bet abi kopā turpmāk līguma tekstā saukti **Līdzēji,** katrs atsevišķi **– Līdzējs,** bez viltus un spaidiem, brīvi paužot savu gribu, ievērojot, ka Piegādātājs ir uzvarējis publiskajā iepirkumā ar Identifikācijas Nr. SIAJS 2018/17 2.daļā noslēdz sekojošu Līgumu:

**1. Līguma priekšmets, tā vērtība**

1.1. Līguma priekšmets ir medicīniskā skābekļa un pārtikas nozares gāzes piegāde un balonu noma (turpmāk – preces) Pasūtītājam saskaņā ar Līguma Pielikumā Nr. 1 norādīto specifikāciju, katras preces vienības cenu un kopējo piegādes summu visam apjomam, kas šī Līguma ietvaros nepārsniedz EUR EUR 1598,20 *(viens tūkstotis pieci simti deviņdesmit astoņi eiro, 20 centi)* bez PVN.

1.2. Piegādes vieta – SIA ”Jūrmalas slimnīca”, Vienības prospektā 19/21, Jūrmala.

1.3. Piegādājamo preču specifikācija noteikta šī Līguma pielikumā Nr.1, kas atbilst Piegādātāja iesniegtajam piedāvājumam Pasūtītāja organizētā iepirkumā Nr.SIAJS2018/17.

1.4. Piegādājamo Preču atsevišķu vienību cena, specifikācija un iespējamais piegādes apjoms, noteikti šī Līguma pielikumā Nr.1.

1.5. Piegādātājs apņemas preces piegādāt **24 (divdesmit četru**) kalendāro mēnešu laikā, ievērojot Pasūtītāja atsevišķos pieprasījumus. Preču piegāde netiek noteikta vienmērīgi līdzīgās daļās kalendārajā mēnesī, bet gan ņemot vērā Pasūtītāja faktiskās vajadzības, nesaistot Pasūtītāju ar pienākumu iegādāties Preces visā Līgumcenas apjomā.

1.6. Pasūtītājam nav obligāti jāveic pasūtījums par visu Līguma 1.1.punktā norādīto maksimāli iespējamo piegādes apjomu. Līdz minētās summas sasniegšanai Līdzējiem ir saistošas Līguma pielikumā Nr.1 norādītās katras preces vienības cenas.

1.7. Līdzēji var palielināt kopējo preču piegādes apjomu, bet ne vairāk kā par 5% no Līguma 1.1.punkta noradītās kopējās piegādes summas bez PVN, preču vienībām piemērojot Pielikumā Nr.2 norādītās cenas vai samazinātu cenu, ja ir sasniegts Līguma 1.1.punktā norādītais piegādājamo preču apjoms, bet līdz Līguma 10.1.punkta norādītajam Līguma darbības termiņam ir palikušas ne mazāk kā 90 (deviņdesmit) dienas.

1.8. Pasūtītājs var iegādāties no Piegādātāja arī citas iepirkuma daļai 2. atbilstošas Preces, kuru patēriņš ir neregulārs un nav iespējams noteikt iegādes nepieciešamību uz iepirkuma rīkošanas brīdi. Tehniskajā specifikācijā neiekļauto pozīciju apjoms nepārsniegs 15 % no iepirkuma daļas apjoma un tiks ieskaitīts kopējā Līguma summā.

**2. Vispārīgie noteikumi.**

2.1. Ar SIA „Jūrmalas slimnīca” valdes 2018.gada 30.jūlija lēmumu nr.99 „Par slimnīcas darbības nodrošināšanai nepieciešamās medicīnisko gāzes un pārtikas nozares gāzes iegādi”, noteiktā iepirkuma komisija, izvērtējot iepirkumā iesniegtos piedāvājumus par uzvarētāju atzina Piegādātāju (Iepirkuma komisijas protokols Nr.15 no 2018.gada 05.septembra)

2.2. Šis līgums tiek slēgts, pamatojoties uz iepirkuma “Medicīniskās gāzes un pārtikas nozares gāzes iegāde SIA “Jūrmalas slimnīca” vajadzībām, ID nr. SIAJS2018/17 nolikuma noteikumiem.

2.3. Šis Līgums nosaka Pasūtītāja un Piegādātāja savstarpējās attiecības.

**3.Līdzēju saistības.**

**3.1. Piegādātāja saistības:**

3.1.1. Piegādātājs apņemas veikt preču piegādi un nodošanu Pasūtītājam saskaņā ar konkrēto pasūtījumu 48 (četrdesmit astoņu) stundu laikā no konkrētā pasūtījuma saņemšanas brīža, ja vien līdzēji nav vienojušies par citu piegādes termiņu konkrētajam pasūtījumam. Ja izpildes termiņš iekrīt sestdienā, svētdienā vai svētku dienā, piegāde ir veicama līdz nākamas darba dienas plkst.11:00, izņemot, ja Pasūtītājs ir pieteicis piegādi konkrētajam pasūtījumam noteikti nodrošināt arī šajās dienās.

3.1.2. Piegādātājs ir atbildīgs par preču atbilstību Latvijas Republikas normatīvo aktu prasībām;

3.1.3. Piegādātājs apņemas nodrošināt piegādei izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas spēkā esošo normatīvo aktu prasībām;

3.1.4. Piegādātājs apņemas piegādes darbus veikt Pasūtītājam izdevīgā darba laikā, t.i., darba dienās no 08:30 līdz 17:00 un nepieciešamības gadījumā – sestdienās, svētdienās un svētku dienās, savstarpēji vienojoties.

3.1.5. Piegādātājs apņemas preču piegādes veikšanas laikā iespēju robežās nodrošināt ēkā atrodošās medicīnas iestādes normālu darbu, neaizsprostojot kāpnes, ieejas ēkā, neradot pārmērīgu troksni, vibrāciju, traucējumus u.tml.;

3.1.6. Piegādātājs uzņemas atbildību par zaudējumiem, kas nodarīti Pasūtītājam un trešajām personām sakarā ar šī Līguma noteikumu pārkāpumu, ja Piegādātājs tajos vainojams.

3.1.7. Ja Pasūtītājs kavē samaksu par piegādātajām Precēm vairāk kā 30 (trīsdesmit) dienas no Līgumā noteiktā samaksas termiņa, Piegādātājs ir tiesīgs vienpusēji atkāpties no līguma, rakstveidā par to paziņojot Pasūtītājam. Šajā gadījumā Pasūtītājam ir pienākums veikt pilnu norēķinu ar Piegādātāju vai Piegādātājam ir visas tiesības pēc izvēles, iepriekš rakstveidā paziņojot, veikt kādu no tālāk minētajām darbībām: pieprasīt Pasūtītājam veikt priekšapmaksu pirms jauna Preču pasūtījuma izpildes uzsākšanas, nepiegādāt jaunas Preces, kamēr nav veikta samaksa par iepriekš pasūtītām Precēm vai vienpusēji samazināt Preču apmaksas termiņu, kas nevar būt īsāks par 10 dienām.

**3.1.8. Visās preču pavadzīmēs un rēķinos, kas saistīti ar šo Līgumu, jāuzrāda Līguma numurs.**

**3.2. Pasūtītāja saistības:**

3.2.1. Pasūtītājs apņemas Piegādātājam nodrošināt pienācīgus apstākļus piegādes veikšanai.

3.2.2. Pasūtītājs apņemas savlaicīgi veikt Pasūtītāja piegādāto preču pieņemšanu.

3.2.3. Pasūtītājs apņemas norēķināties ar Piegādātāju šajā Līgumā noteiktajā kārtībā.

3.2.4. Pasūtītājs katrā atsevišķā pasūtījumā norāda nepieciešamo preču apjomu un veidu. Piegādātajam ir saistošas Pielikumā Nr.1 norādītās preču cenas līdz brīdim, kamēr ir sasniegts Līguma 1.1.punkta noteiktais kopējais Līguma apjoms. Savukārt Pasūtītājam nav saistoši pasūtījumu veikt Līguma 1.1.punktā norādītajā apjomā.

3.2.5. Pasūtītājs ir tiesīgs vienpusēji atkāpties no Līguma izpildes kopumā vai iegādāties kādas vienības preci no Piegādātāja, ja konkrēto preci iespējams iegādāties elektronisko iepirkumu sistēmā par cenu, kas ir vismaz par 10% zemāka nekā piedāvājis Pretendents, un starp Pasūtītāju un Piegādātāju netiek panākta vienošanās par izmaiņām preces cenā. Šajā gadījumā Pasūtītājs rakstveidā paziņo Piegādātājam par samazināto pasūtījuma apjomu daudzuma un naudas izteiksmē Līguma darbības laikā, kas nevar būt pārsniegt 40% no sākotnēji nolīgtā kopējā pasūtījuma apjoma naudas izteiksmē no Līguma summas.

3.2.6. Ja iestājas Līguma 3.2.5. punktā norādītie apstākļi, Pasūtītājs par to informē Piegādātāju rakstveidā. Ja 10 (desmit) darba dienu laikā no paziņojuma nosūtīšanas Līdzēji nevienojas par izmaiņām preces cenā, Pasūtītājs rakstveidā paziņo Piegādātājam par samazināto pasūtījuma apjomu daudzuma un naudas izteiksmē, kas nevar būt vairāk kā 40% no sākotnēji nolīgtā pasūtījuma apjoma daudzuma izteiksmē no Līguma summas.

**4. Piegādes termiņi.**

4.1. Piegādātājs apņemas preces piegādāt un nodot Pasūtītājam 48 (četrdesmit astoņu) stundu laikā pēc Pasūtītāja rakstveida vai mutiska pieprasījuma saņemšanas darba dienās no 8:30-17:00 un nepieciešamības gadījumā sestdienās, svētdienās un svētku dienās savstarpēji vienojoties. Savstarpēji vienojoties, piegādes termiņš konkrētai preču piegādei var tik samazināts, vai arī no Pasūtītāja puses pagarināts, norādot to rakstveida pieprasījumā;

4.2. Pasūtītājs pieprasījumu var nodot telefoniski vai pa faksu nosūta Piegādātājam uz sekojošām koordinātēm

tālruņa Nr. 29511633

faksa Nr. 67355446

e-pasta adrese: order@elmemesser.lv

Ja pasūtījums tiek izteikts mutvārdos pa tālruni, tas rakstveidā ne vēlāk kā 4 stundu laikā nosūtāms arī elektroniski par e-pastu vai pa faksu. Šajā gadījumā par pieprasījuma saņemšanas brīdi tiek uzskaitīts brīdis, kad Pasūtītājs ir nosūtījis Piegādātājam savu pieprasījumu.

4.3. Piegādātājs par pasūtījuma saņemšanas atbildīgo personu nozīmē Tatjanu Kaļiņinu. Par izmaiņām Atbildīgo personu sarakstā Piegādātājs paziņo ne vēlāk kā nākamajā darba dienā pēc izmaiņām, par to rakstveidā nosūtot paziņojumu.

4.4. Pasūtītājs par atbildīgo personu pieprasījuma nosūtīšanai nozīmē Medicīnas iekārtu speciālistu Andri Voroņinu, tel.nr.20276033, e-pasts: Andris.Voronins@jurmalasslimnica.lv . Par izmaiņām Atbildīgo personu sarakstā Pasūtītājs paziņo ne vēlāk kā nākamajā darba dienā pēc izmaiņām, par to rakstveidā nosūtot paziņojumu.

**5. Preču pieņemšana un nodošana.**

5.1. Par preču piegādes dienu tiek uzskatīta diena, kad Piegādātājs Pasūtītājam nodod preces un Piegādātāja un Pasūtītāja pilnvaroti pārstāvji paraksta attiecīgos pieņemšanas - nodošanas aktus. Ja preces tiek piegādātas, izmantojot stingrās uzskaites preču pavadzīmi rēķinu, tad papildus pieņemšanas – nodošanas akts netiek sagatavots.

5.2. Ja piegādātājs noteiktajā termiņā preces (visu vai daļu no piegādājamās partijas) nav piegādājis, piegādājis nekvalitatīvas preces, tiek sastādīts akts par preces trūkumiem, kurā Pasūtītājs norāda atklātos trūkumus.

5.3. Pieņemšanas – nodošanas akta parakstīšana iespējama vienīgi pēc defekta aktā norādīto trūkumu pilnīgas novēršanas.

5.4. Par visiem preces trūkumiem un neatbilstību Pasūtītāja norādītajai specifikācijai Pasūtītājs informē ne vēlāk kā trīs darba dienu laikā no preču saņemšanas dienas. Ja šajā laikā par trūkumiem netiek paziņots, uzskatāms, ka prece ir piegādāta atbilstoši prasībām un kvalitātei.

**6. Garantijas.**

6.1. Piegādātājs garantē, ka piegādātās preces būs augstas kvalitātes un atbildīs visu to Latvijas Republikā spēkā esošo normatīvo aktu prasībām, kas uz to attiecas.

6.2. Ja preču derīguma termiņš precēm piegādes brīdī ir mazāks kā 1 (viens) gads, Piegādātājs par to informē Pasūtītāju un piegāde var tikt veikta tikai savstarpēji vienojoties.

**7. Samaksas termiņi un kārtība.**

7.1. Pēc preču pieņemšanas – nodošanas akta parakstīšanas samaksa par preču piegādi tiek veikta 20 (divdesmit) kalendāro dienu laikā pēc pareizi noformēta rēķina saņemšanas (līg.nr., cenas), pārskaitot naudu uz Piegādātāja norēķinu kontu.

 7.2. Ja sakarā ar preču piegādi tiek sastādīts akts par preču trūkumiem, samaksas termiņš tiek skaitīts no dienas, kad Piegādātājs šos trūkumus ir novērsis un ir sastādīts, abu Līdzēju pārstāvju parakstīts akts.

7.3. Līdzējiem ir tiesības pārskatīt preču cenu par vienību, ja energoresursu cenas palielinās par vairāk kā 10% un cenas nevar tikt mainītas vairāk kā izmainījušās energoresursu cenas. Cenu pārskatīšana var notikt ne vairāk kā 2 (divas) reizes šī līguma darbības laikā, un ne agrāk kā 6 (sešus) mēnešus pēc Līguma noslēgšanas.

7.4. Līdzējiem ir tiesības pārskatīt preču cenu par vienību, ja iestājas Līguma 3.2.5.punktā norādītie apstākļi.

7.5. Piegādātājam jāinformē Pasūtītājs par piedāvātajām izmaiņām Preces cenā ne mazāk kā 2 (divas) kalendārās nedēļas pirms to spēkā stāšanās. Preču cenu izmaiņas Pārdevējs nevar attiecināt uz jau pasūtītām Precēm.

* 1. Cenu izmaiņas var tikt veiktas, tikai Līdzējiem savstarpēji vienojoties.

**8. Atbildība.**

8.1. Katrs Līdzējs ir atbildīgs par visiem zaudējumiem, kas radušies otram Līdzējam.

8.2. Ja Piegādātājs kavē preču piegādi, tad Pasūtītājam ir tiesības pieprasīt no Piegādātāja līgumsodu 0.25% (nulle komats divdesmit pieci procenti) apmērā no kavētās piegādes apjoma summas par katru kavēto dienu, par to rakstveidā paziņojot Piegādātājam, bet līgumsoda apmērs nevar pārsniegt 10% no kopējā kavētā piegādes apjoma summas.

8.3. Ja Pasūtītājs kavē rēķinu apmaksu, Piegādātājam ir tiesības prasīt līgumsodu 0.25% apmērā no kavētā maksājuma summas ( bez PVN), bet līgumsoda apmērs nevar pārsniegt 10% no kopējā kavētā maksājuma summas.

8.4. Gadījumā, ja Līguma darbības laikā:

8.4.1. Piegādātājs atsakās vai pārtrauc pildīt ar Līgumu uzņemtās saistības, vai tiek konstatēta nepatiesas informācijas sniegšana iepirkuma laikā, iesniedzot piedāvājumu (Līguma 10.2.3.punkts);

8.4.2. sakarā ar preču piegādes termiņa kavēšanu Preču piegādei vairāk kā par 3 (trim) darba dienām vismaz 2 reizes Pasūtītājs vienpusēji izbeidz Līguma darbību pilnībā vai tikai uz kādu no preču veidu saskaņā ar Līguma 10.2.1.punktu;

8.4.3. Pasūtītājs paziņo par vienpusēju atkāpšanos no Līguma pilnībā vai attiecībā uz kādu no preču grupām sakarā ar atkārtoti piegādātām Precēm, par kurām sastādīts defekta akts (Līguma 10.2.2.punkts),

 Piegādātājs maksā Pasūtītājam vienreizēju līgumsodu, kas atbilst 10% no Līguma summas bez PVN, vai 10% apmērā no konkrētās nepiegādātās preču grupas līguma summas, ja Līgums tiek pārtraukts attiecībā uz konkrētās preču grupas piegādi..

8.5. Ja Piegādātājs bez objektīva pamatojuma nevar piegādāt kārtējo preču partiju, kā noteikts līguma 4.1.punktā, Pasūtītājam ir tiesības pieprasīt, lai Piegādātājs sedz ar to saistītos zaudējumus, t.i., apmaksā starpību starp šajā Līgumā noteikto preču cenu un cenu, par kuru Pasūtītājs bija spiests iegādāties konkrēto preču partiju no cita piegādātāja savas darbības nepārtrauktības nodrošināšanai, ja radītie zaudējumi pārsniedz par kavējumu aprēķināto līgumsodu.

8.6. Personas dati, kas ir norādīti līgumā, tiek apstrādāti saskaņā ar normatīvajos aktos noteiktajām prasībām. Katra Puse ir atbildīga par savu darbinieku un vai amatpersonu informēšanu par personas datu apstrādi.

**9. Nepārvaramā vara.**

9.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

9.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāpaziņo otram Līdzējam. Ziņojumā jānorāda kādā termiņā, pēc viņas uzskata, ir iespējama un paredzama viņas Līgumā paredzēto saistību izpilde, un, pēc otra Līdzēja pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un kura satur minēto ārkārtējo apstākļu darbības apstiprinājumu un to raksturojumu.

9.3. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.

**10. Līguma darbības laiks.**

10.1. Līgums stājas spēkā ar **2018. gada 16.oktobra un ir noslēgts līdz 2020.gada 15.oktobrim** vai brīdim, kad sasniegta Līguma 1.1.punktā norādītā kopējā Līguma summa, atkarībā no tā, kas iestājas ātrāk.

10.2. Pasūtītājs ir tiesīgs vienpusēji atkāpties no līguma šādos gadījumos, par to iepriekš rakstveidā paziņojot ne vēlāk kā 2 nedēļas pirms:

10.2.1. ja Piegādātājs atkārtoti kavē piegādi (visu vai daļu no piegādājamās partijas) ilgāk par 3 (trim) darba dienām;

10.2.2. ja Piegādātājs atkārtoti ir piegādājis nekvalitatīvu preci, par ko iepriekš sastādīts akts

10.2.3. ja Piegādātājs, iesniedzot dokumentus saskaņā ar iepirkuma nolikumu, iepirkuma komisijai ir sniedzis nepatiesu informāciju;

10.2.4 ja Līgumā atrunātajā situācijā Līdzēji nevar panākt vienošanos par Preču piegādes apjoma samazinājumu 10 (desmit) darba dienu laikā no Paziņojuma nosūtīšanas dienas.

10.2.5. iepirkuma līgums ir pārtraucams saskaņā ar Publisko iepirkumu likuma 64. pantā noteikto.

Līguma izbeigšanas gadījumā Pasūtītājs samaksā Piegādātājam par faktiski laikā veiktajām Preces piegādēm, ja Līdzēji nevienojas citādi.

10.3. Pasūtītajam ir tiesības vienpusēji izbeigt Līgumu, par to paziņojot rakstveidā, ar paziņojuma nosūtīšanas brīdi, ja Līgumu nav iespējams izpildīt tādēļ, ka līguma izpildes laikā attiecībā uz Piegādātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

10.4. Piegādātājs ir tiesīgs vienpusēji atkāpties no līguma, ja Pasūtītājs kavē Preču apmaksas termiņu vairāk kā 30 (trīsdesmit) dienas no Līgumā noteiktā.

10.5. Ja iestājas Līguma 10.2.1.punkta norādītie apstākļi, un ar Piegādātāju noslēgts līgums par vairāku preču veidu piegādi, Pasūtītājs ir tiesīgs paziņot par Līguma vienpusēju izbeigšanu tikai attiecībā uz to preču grupu, kuras piegādi Piegādātājs ir nokavējis atkārtoti.

10.6. Līdzējiem par savu tiesību izmantošanu vienpusēji atkāpties no Līguma ir jāpaziņo otram Līdzējam rakstveidā ne vēlāk kā 14 (četrpadsmit) dienu laikā no brīža, kad viņam šāda tiesība ir radusies. Gadījumā, ja šajā termiņā paziņojums nav nosūtīts, tiek uzskatīts, ka Līdzējs ir atteicies no šīs tiesības izmantošanas konkrētajā gadījumā.

10.7.Līguma laušana neatbrīvo Līdzējus no līgumsoda un/vai zaudējumu atlīdzības.

**11. Nobeiguma noteikumi.**

11.1. Līdzēji, parakstot šo Līgumu, īpaši vienojas, ka gadījumā, ja konkrētajā preču pieprasīšanas dienā Piegādātājam nav iespējas piegādāt pieprasītās preces, Pasūtītājam ir tiesības konkrētajam gadījuma izmantot cita piegādātāja pakalpojumus. Piegādātājs, parakstot šo līgumu, apliecina, ka neceļ un arī vēlāk necels nekādus iebildumus pret Pasūtītāju, ja Pasūtītājs rīkosies saskaņā ar šī Līguma punkta nosacījumiem.

11.2. Jebkuras nesaskaņas, domstarpības vai strīdus Līdzēji apņemas risināt savstarpēju sarunu veidā. Gadījumā, ja Līdzēji nespēj vienoties, strīds risināms Latvijas Republikas spēkā esošo normatīvo aktu noteiktajā kārtībā (ja Piegādātājs būs persona, kuras juridiskā adrese ir ārpus Latvijas teritorijas, piekritība tiesā tiks noteikta pēc Pasūtītāja juridiskās adreses).

11.3. Pieņemšanas – nodošanas akti, ja tādi tiek sastādīti, ir šī Līguma neatņemamas sastāvdaļas.

11.4. Visi paziņojumi, pieprasījumi Līdzējiem ir iesniedzami vai nosūtāmi uz šā līguma 12.punktā norādītajām adresēm. Ja mainās Līdzēju adreses un/vai rekvizīti, tad tas jāpaziņo otram Līdzējam triju dienu laikā.

11.5. Līgums var tikt papildināts vai grozīts, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti Vienošanās protokola veidā un pēc tā parakstīšanas kļūst par šī Līguma neatņemamām sastāvdaļām.

11.6. Piegādātājam jārīkojas ar visu šī Līguma sakarā iegūto informāciju, kuru Izpildītājs būs ieguvis šī Līguma darbības laikā vai pēc tam, kā ar konfidenciālu. Visa mutiski vai rakstiski izteiktā informācija tiek uzskatīta par Pasūtītāja konfidenciālu informāciju, tādu informāciju, kas atklājama saskaņā ar attiecīgo likumdošanu. Konfidencialitātes nosacījums attiecas uz rakstisku informāciju, kā arī mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.

11.7. Parakstīšanas brīdī līgums ir sastādīts uz 7 (septiņām) lapām ar Pielikumu Nr. 1 “Tehniskais piedāvājums” un Pielikumu Nr.2 “Finanšu piedāvājums” divos eksemplāros, no kuriem viens glabājas pie Pasūtītāja, bet viens – pie Piegādātāja.

**12. Līdzēju juridiskās adreses un rekvizīti.**

|  |  |
| --- | --- |
| **Pasūtītājs:** **SIA Jūrmalas slimnīca** Adrese: Vienības prosp. 19/21, Jūrmala, LV-2010Tālrunis: 67754076, Fakss: 67752548Nodokļu maksātāja kods: 40003220000Norēķinu konts SwedbankāKonts nr: LV39HABA0551013461460Kods HABALV22*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* Valdes priekšsēdētājs E.Liepiņš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | **Piegādātājs:****SIA “Elme Messer L”**Adrese: Katlakalna iela 9, Rīga, LV1073Tālrunis: 67355445 Fakss: 67355446 Nodokļu maksātāja kods: LV40003284675Banka: SWEDBANK ASBankas kods: HABALV22Konta nr.: LV58HABA0001408033041**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Valdes loceklis V.Kjasilis  |

 Valdes locekle K.Siņkeviča